b'\n_START_ARTICLE_\nSuperfluid\n_START_PARAGRAPH_\nSuperfluiditatea este o faz\xc4\x83 a materiei \xc3\xaen care anumite fluide suprar\xc4\x83cite, \xc3\xaen special heliu-4 \xc8\x99i heliu-3, manifest\xc4\x83 un comportament straniu, ca \xc8\x99i c\xc3\xa2nd for\xc8\x9bele de atrac\xc8\x9bie \xc8\x99i frecare interne nu ar exista, fenomen accentuat p\xc3\xa2n\xc4\x83 la un punct, cunoscut ca "punctul lambda", pentru heliu-4, la care viscozitatea lichidului devine zero._NEWLINE_Aceast\xc4\x83 proprietate reprezint\xc4\x83 un interes major \xc3\xaen domeniul hidrodinamicii cuantice, a fost descoperit\xc4\x83 de Piotr Kapi\xc8\x9ba, John F. Allen \xc8\x99i Don Misener \xc3\xaen 1937 \xc8\x99i a fost descris\xc4\x83 prin intermediul fenomenologiei \xc8\x99i a teorilor macroscopice. \xc3\x8en anii 1950, Hall \xc8\x99i Vinen au \xc3\xaentreprins experimente pentru a demonstra existen\xc8\x9ba liniilor discrete de vorticitate. \xc3\x8en anii 1960, Rayfield \xc8\x99i Reif au demonstrat existen\xc8\x9ba inelelor discrete de vorticitate. Packard a observat intersec\xc8\x9bia liniilor de vorticitate cu suprafa\xc8\x9ba liber\xc4\x83 a fluidului, iar Avenel \xc8\x99i Varoquaux au studiat efectul Josephson la superfluide heliu-4.\n_START_SECTION_\nC\xc3\xa2teva explic\xc4\x83ri teoretice\n_START_PARAGRAPH_\nTeoria fenomenologic\xc4\x83 \xc8\x99i semi-microscopic\xc4\x83 a lui Lev Landau \xc3\xaen superfluiditatea izotopului heliu-4 i-a adus Premiul Nobel pentru Fizic\xc4\x83 \xc3\xaen 1964. Presupun\xc3\xa2nd c\xc4\x83 undele sonore sunt cele mai importante excita\xc8\x9bii ale izotopului heliu-4 la temperaturi sc\xc4\x83zute, el a ar\xc4\x83tat c\xc4\x83 curgerea izotopului heliu-4 printr-un perete nu ar crea \xc3\xaen mod spontan excita\xc8\x9bii dac\xc4\x83 viteza de curgere este mai mic\xc4\x83 dec\xc3\xa2t viteza sunetului. \xc3\x8en acest model, viteza sunetului este "viteza critic\xc4\x83" peste care, dac\xc4\x83 este dep\xc4\x83\xc8\x99it\xc4\x83, este distrus\xc4\x83 superfluiditatea.\n_START_SECTION_\nAplica\xc8\x9bii\n_START_PARAGRAPH_\nSatelitul Astronomic Infraro\xc8\x99u IRAS, lansat \xc3\xaen ianuarie 1983 pentru a aduna date infraro\xc8\x99ii a fost r\xc4\x83cit cu 720 de litri de heliu-4 superfluid, men\xc8\x9bin\xc3\xa2nd o temperatur\xc4\x83 de 1,6 K (-271.4 \xc2\xb0 C). _NEWLINE_Heliul-4 superfluid este utilizat \xc3\xaen sistemul de r\xc4\x83cire al acceleratorului de particule Large Hadron Collider de la CERN.\n_START_SECTION_\nDescoperiri recente\n_START_PARAGRAPH_\nFizicienii au creat recent un condensat fermionic din perechi de atomi fermionici ultra-reci. _NEWLINE_\xc3\x8en anumite condi\xc8\x9bii, perechile fermionice formeaz\xc4\x83 molecule diatomice \xc8\x99i se supun condens\xc4\x83rii Bose-Einstein._NEWLINE_Pe de alt\xc4\x83 parte, fermionii (mai ales electronii supraconductoari) formeaz\xc4\x83 perechi Cooper, care, de asemenea, manifest\xc4\x83 superfluiditate. _NEWLINE_Acest lucru recent cu gazele atomice ultra-reci a permis oamenilor de \xc8\x99tiin\xc8\x9b\xc4\x83 s\xc4\x83 studieze regiunea dintre aceste dou\xc4\x83 extreme, cunoscut\xc4\x83 sub numele de crossover BEC-BCS. \xc3\x8en plus, supersolidele au fost, de asemenea, descoperite \xc3\xaen 2004 de c\xc4\x83tre fizicienii de la Universitatea de Stat din Pennsylvania. C\xc3\xa2nd heliul 4 este r\xc4\x83cit la temperaturi de sub 200 mK sub presiuni ridicate, un procent de aproximativ 1% din solid pare s\xc4\x83 devin\xc4\x83 superfluid.'